**3. aktivitāte. Sandras stāsts**

Izlasi stāstu par Sandru un pārdomā, vai, tavuprāt, tas ir uzskatāms par kiberterorizēšanas piemēru! Ar klasesbiedru pārrunājiet jautājumus!

**Sandra** plāno dzimšanas dienas ballīti ar nakšņošanu. Viņas vecāki atļāvuši ielūgt astoņas meitenes, tāpēc Sandra nevar ielūgt visas, ko vēlas. Divas meitenes, kas nav uzaicinātas, nejauši dzird par plāniem. Viņas nolemj izveidot tīmekļa vietni “Mēs nevaram ciest Sandru Kalniņu”. Viņas saka, ka tiem, kuri ir uzaicināti, nevajadzētu apmeklēt ballīti. Viņas izstāsta par vietni visiem skolas audzēkņiem. Tāpat meitenes mudina visus skolēnus pievienot jaunus iemeslus, kāpēc viņi nevar ciest Sandru, un izplatīt par Sandru baumas. Kad Sandra uzzina par vietni, vēderā viss sagriežas. Katru dienu šajā vietnē viņa izlasa jaunu nejauku komentāru par sevi. Viņa jūtas sāpināta un apkaunota. Vecākiem Sandra pasaka, ka ir saslimusi un neies uz skolu.

1. Vai šī situācija ir uzskatāma par kiberterorizēšanu? Ja jā, kādēļ?
2. Kā, tavuprāt, vēl Sandra varētu justies (ja neskaita apkaunojumu)?
3. Kāpēc, tavuprāt, abas meitenes izveidoja vietni par Sandru?
4. Ko tu varētu ieteikt Sandrai, lai palīdzētu atrisināt situāciju?
5. Kā tu justos Sandras vietā? Apraksti savas emocijas!
6. Ko, tavuprāt, cilvēki, kas dara pāri Sandrai, teiktu par savu uzvedību?

**Papildu aktivitāte. Sandras draugs**

Iztēlojies, ka tu esi Sandras draugs! Kā šajā situācijā tu vari aizstāvēt Sandru? (Padomā par praktiskiem veidiem, kā palīdzēt šajā situācijā, kādi tikumi šeit būtu noderīgi!)

**4. aktivitāte.** Izlasi situāciju aprakstus un izmanto dotos vārdus, lai aprakstītu, kā komentāru saņēmējs justos katrā situācijā!

**Bezpalīdzīgs, apkaunots, apbēdināts, nobijies, sakaitināts**

1. Tu savā sociālo tīklu lapā dalies ar smieklīgu video un saņem negatīvus komentārus:  **“Kas tur smieklīgs?”**

 **“Kāpēc lai kāds to vispār skatītos?”**

 **“Tas ir stulbi!”**

1. Tev visu laiku sūta īsziņas: **“Tu man nepatīc. Tu nevienam nepatīc! Tu esi idiots!”**
2. Pie vienas tavas fotogrāfijas kāds svešinieks pierakstījis komentāru: **“Tu esi tik neglīts!”, un 12 cilvēki atzīmējuši šo komentāru ar “Patīk”.**
3. Tavs skolas biedrs tev atsūtījis privātu ziņu ar tekstu: **“Tu nevienam nepatīc, losi!”**
4. Tu publicē fotogrāfiju no nedēļas nogales kopā ar draugu, un kāds ieraksta komentāru: **“Omg, kāpēc tu uz turieni brauci, cik stulbi!”**